Nüüd positiivset: iPhone sünkroniseerimine üle õhu, samuti eri raalide sünkroniseerimine üle õhu. Mugav on, tõesti. Samas ei saa ma nõustuda foorumis olnud väidetega, et asendamatu. Ei ole midagi asendamatut, on asendatav, ainult, et vähem mugav. Mõru maigu teeb juurde see, et Apple on Mobile Me müümise nimel jätnud iPhone synci üle õhu lihtsalt ära. Kõige hatusematel Nokkija ja Soniva Eeriksoni telefonidel on ka olemas.  Üle õhu sünkroniseerimine on oluline siis, kui nt. kalendrisse on tulemas infot tihedalt ja mitmelt poolt. Rahulikuma elurütmiga inimeste puhul on kaabliga sünkroniseerimine täiesti talutav. Erinevaid sükroniseerimisvõimalusi kahe maci vahel on palju. On olemas vastavaid programme ja sõber mälupulk. Teatud tingimustes on mõtet toimida lihsamalt ja mitte pumbata suures koguses andmeid läbi peenikese toru kusagile serverisse.